Mastermind.BG » Начало » Партита » „Кой съм аз? Криза на идентичността. Практически умения за себеразвитие.“
Скъпи приятели на МастърМайнд,
На 21.10.2015 г. /сряда/ сме ви подготвили вълнуваща среща с артистичната, загадъчна и интересна дама - Виргиния Захариева. Темата на вечерта ще бъде: „Кой съм аз? Криза на идентичността. Практически умения за себеразвитие.“
Въпросът кой съм ни съпътства през целия ни живот, защото това е смисълът на живеенето - да разберем кои сме. Този въпрос се врязва в нас с особена сила в преходни периоди, периоди на криза. Изплува при преминаването от една възраст в следващата. Виргиния ще предложи на приятелите на МастръМайнд няколко практически умения за себеактуализиране, които могат да съпътстват много ефикасно живота на хората, стремящи се да се развиват и да живеят осъзнато винаги до лимита на своя потенциал.
Виргиния Захариева е писател и телесен психотерапевт. Има над 30 години опит във всички жанрове на журналистиката и публицистиката. Тя пише, лови звуци, изследва психиката. Във всичките си литературни произведения и граждански инициативи през годините, Виргиния работи в насока женският глас да бъде чут.
Артистът в нея се проявява с общи художествени изложби, документални филми, пърформанси, продуцирането и записването на аудиодискове. Нейният психотерапевтичен стил комбинира постиженията на западната психотерапия с източните практики. Тя е водила уъркшопи и лекции в Кембридж, Тел Авив, Париж, Виена, Лисабон. Директор е на Българсксия институт по телесна психология, където преподава психология на креативния процес, вътрешноличностни комуникации и Биоенергийно дишане.
Вергиния Захариева е автор на три поетични книги ("Камъкът, който не слуша реката", "Кокошката с зашитото око" и "Кадрил късно следобед"), сборник с есета „Милостта на малките“ и романа "9 зайци" (преведен на английски), номиниран за наградата "Хеликон" за 2008 и за наградата "Едуард Вик" за роман на годината за 2008.
Обожава Барон Мюнхаузен, особено за умението му да се изважда сам за кокчето от водата.
Кога: 21.10.2015 /сряда/, 19.00 часа
Последна редакция Четвъртък, 08 Октомври 2015 14:06
Още в категорията: « Дао – „работилница“ за здраве и радост. Как да трансформираме отрицателните емоции в положителни? Честит рожден ден, БАРЕП. »